
1. Vispārīgā informācija

1.1. Iepirkuma ID – VSAC Rīga 2023/14.
[bookmark: _Hlk100228739]Iepirkuma procedūra – atklāts konkurss (turpmāk – Iepirkums) saskaņā ar Publisko iepirkumu likuma 8.panta pirmās daļas 1.punktu.
1.2. Paredzamā līgumcena – 254 545,45 EUR (bez PVN).
1.3. Pasūtītājs:
	[bookmark: _Ref57698581]Pasūtītāja nosaukums
	Valsts sociālās aprūpes centrs “Rīga” (turpmāk – Pasūtītājs)

	Adrese
	Braila iela 2, Rīga, LV-1024

	Reģistrācijas numurs
	90009226487

	Bankas nosaukums
	Valsts kase

	Bankas kods
	TRELLV22

	Bankas konts
	LV37TREL2180658001000

	Tālrunis
	+371 67520814

	Interneta mājas lapa
	http://www.vsacriga.gov.lv/

	Līgumslēdzēji
	Valsts sociālās aprūpes centrs “Rīga”;


	Kontaktpersona 
	Anna Skoliņa - VSAC “Rīga” juriskonsulte – iepirkumu speciāliste
Tālrunis: 22099383
E-pasta adrese:  VSACRiga.Iepirkumi@vsacriga.gov.lv  


1.4. Pretendents - par Iepirkuma pretendentu (turpmāk – Pretendents) var būt jebkurš piegādātājs Publisko iepirkumu likuma (turpmāk – PIL) 1.panta 22.punkta izpratnē, kuram saskaņā ar normatīvajiem aktiem ir tiesības veikt Iepirkuma priekšmetam atbilstošo pakalpojuma sniegšanu un kurš ir reģistrējies Elektronisko iepirkumu sistēmā (turpmāk – EIS) un iesniedzis piedāvājumu EIS e-konkursu apakšsistēmā https://www.eis.gov.lv/.
1.5. Iepirkuma komisija izveidota ar Pasūtītāja
1.5.1. 2023.gada 19.janvāra rīkojumu Nr. 1-3/4-2023 “Par iepirkumu komisijas izveidošanu”, 
1.5.2. 2023.gada 8.marta rīkojumu Nr.1-3/19-2023 “Par grozījumiem 19.01.2023. rīkojumā Nr. 1-3/4-2023 “Par iepirkumu komisijas izveidošanu””, 
1.5.3. 2023.gada 17.oktobra grozījumiem Nr.1-3/78-2023 “Par grozījumiem 19.01.2023. rīkojumā Nr. 1-3/4-2023 “Par iepirkumu komisijas izveidošanu”” 
1.5.4. 2023.gada 10.novembra grozījumiem Nr.1-3/82-2023 “Par grozījumiem 19.01.2023. rīkojumā Nr. 1-3/4-2023 “Par iepirkumu komisijas izveidošanu”” (turpmāk – Komisija).
1.6. Finansējums - Valsts sociālās aprūpes centrs “Rīga” (turpmāk – VSAC “Rīga”) budžeta finanšu līdzekļi.
1.7.  Faktiskais saņēmējs un nodokļu maksātājs:
1.7.1. VSAC “Rīga”, reģistrācijas numurs 90009226487, juridiskā adrese: Braila iela 2, Rīga, LV-1024;
2. Informācija par iepirkuma priekšmetu
2.1. Iepirkuma priekšmets – Četru vieglo plašlietojuma  transportlīdzekļu ar speciālo aprīkojumu (9 vietīgu) noma (pilna servisa līzings) VSAC “Rīga” vajadzībām, kas reģistrēti VAS “Latvijas ceļu satiksmes drošības direkcija” (turpmāk – CSDD) uz Pretendenta vārda. Par automobiļa turētāju reģistrācijas apliecībā tiek norādīts Pasūtītājs, saskaņā ar Iepirkuma nolikuma un tā pielikumos (turpmāk – Nolikums) noteiktajām prasībām.
2.2. Automobiļu lietošanas mērķis – Pasūtītāja filiāļu klientu pārvadāšanai un saimnieciskās darbības nodrošināšanai.
2.3. CPV kods: 34114300-2 (Sociālās palīdzības dienestu transportlīdzekļi).
2.4.  Daļas – Iepirkuma priekšmets nav sadalīts daļās.
2.5. Pretendents var iesniegt  tikai vienu piedāvājuma variantu.
2.6.  Piedāvājums jāiesniedz par pilnu Iepirkuma priekšmeta apjomu. Nepilnīgi aizpildīti piedāvājumi netiks vērtēti.
2.7. 	Pakalpojuma līguma izpildes noteikumi:
2.7.1. Pakalpojuma līguma (pilna servisa līzinga) termiņš: 60 (sešdesmit) mēneši no automobiļa piegādes dienas. Līguma valūta euro. Procentu likme fiksētā (nemainīga);
2.7.2. Automobiļu kategorija – M1(pēc auto asociācijas klasifikatora) ;
2.7.3. Paredzamais nobraukums: 120 000 km (viens simts un divdesmit tūkstoši) kilometri 60 (sešdesmit) mēnešos.
2.7.4. Pilna servisa līzinga perioda beigās Pasūtītājs var izteikt priekšlikumu iegādāties automobiļus par Finanšu piedāvājumā norādīto atlikušo vērtību;
2.7.5. [bookmark: _Ref3375492]Mēneša maksājums par automobiļu nomu – saskaņā ar Pretendenta piedāvājumu.
2.7.6. Automobiļu piegādes laiks: ne ilgāk kā 90 dienu laikā no līguma spēkā stāšanās dienas;
2.7.7. [bookmark: _Toc9855431]Samaksas un citi noteikumi atbilstoši Nolikumam pievienotajiem Līguma projektam un Tehniskajai specifikācijai (Nolikuma 3. pielikums).
2.8. Līguma izpildes vieta (Automobiļu pieņemšanas- nodošanas vietas):
2.8.1. VSAC “Rīga” filiāles:
2.8.1.1. “Pļavnieki”, Zebiekstes iela 12, Rīga, (2 (divi) Automobiļi);
2.8.1.2. “Teika”, Stāmerienas iela 4, Rīga (1 (viens) Automobilis);
2.8.1.3. “Rīga”, Kapseļu iela 31, Rīga (1 (viens) Automobilis);
3. Informācijas apmaiņa
3.1. Visa informācija par iepirkumu ir elektroniski pieejama EIS - https://www.eis.gov.lv/.
3.2. Informācijas apmaiņa par Nolikumu starp Pasūtītāju un ieinteresēto piegādātāju notiek rakstveidā. Rakstveida informācijas pieprasījumu par Nolikumu ieinteresētais piegādātājs var iesniegt EIS vai nosūtīt uz Nolikuma 1.4. punktā minēto e-pastu.
3.3. Uz informācijas pieprasījumiem un jautājumiem obligāti jābūt norādei: Iepirkumam “Četru vieglo plašlietojuma transportlīdzekļu ar speciālo aprīkojumu (9 vietīgu)  noma (pilna servisa līzings) VSAC “Rīga” vajadzībām” iepirkuma identifikācijas numurs VSAC “Rīga” 2023/14.
3.4. Ja ieinteresētais piegādātājs ir rakstiski pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju Pasūtītājs nosūta ieinteresētajam piegādātajam, kas uzdevis jautājumu, un vienlaikus ievieto šo informāciju EIS interneta vietnē, kur ir pieejami Iepirkuma dokumenti, norādot arī uzdoto jautājumu.
3.5. Papildu informācija par Iepirkuma dokumentos iekļautajām prasībām, kā arī izmaiņas un papildinājumi Iepirkumā tiek publicēti un ir saistoši no publikācijas brīža EIS interneta vietnē.
3.6. Ieinteresēto piegādātāju pienākums ir pastāvīgi sekot publicētajai informācijai.
3.7. Ja Nolikumā tiek konstatētas pretrunas ar publisko iepirkumu regulējošo normatīvo aktu prasībām, piemēro publisko iepirkumu regulējošo normatīvo aktu nosacījumus.
3.8. Pasūtītājs nav paredzējis rīkot ieinteresēto piegādātāju sanāksmi.
3.9. Iepirkuma, līguma izpildes un informācijas apmaiņas darba valoda ir latviešu valoda.
3.10. Pasūtītājs Iepirkumā iesniegtos personas datus apstrādās, Iepirkuma dokumentus glabās un PIL noteiktajos gadījumos personas datus nodos Iepirkumu uzraudzības birojam un Administratīvajai rajona tiesai, atbilstoši PIL un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti prasības un ar ko atceļ Direktīvu 95/46/EK prasībām (turpmāk – Regula).
3.11. Pasūtītājs Regulas izpratnē ir uzskatāms par Pārzini, kas veic attiecīgu datu apstrādi. Pasūtītājs deleģē Pretendentu informēt savus darbiniekus un citas iesaistītās personas, kuru dati tiek nodoti Pasūtītājam, pirms datu nodošanas, sniedzot turpmāk minēto informāciju:
3.11.1.  	Pārzinis ir Pasūtītājs;
3.11.2. 	datu nodošanas nolūks ir piedalīšanās Iepirkumā;
3.11.3. 	datu apstrādes tiesiskais pamatojums ir normatīvajos aktos noteikto prasību izpilde un deleģētā pienākuma izpilde atbilstoši Regulas 6.panta 1.punkta c) un e)apakšpunktiem;
3.11.4.  	cita informācija, kas attiecas uz fizisko personu datu apstrādi ir pieejama Pasūtītāja interneta vietnē: https://www.vsacriga.gov.lv/lv/privatuma-politika.
4. Piedāvājuma noformēšanas kārtība
4.1. Piedāvājumu sagatavo un iesniedz atbilstoši Nolikumā izvirzītajām prasībām un ievērojot EIS nosacījumus.
4.2. Sagatavojot pieteikumu, Pretendents ievēro, ka pieteikuma veidlapa, pieredzes apraksts, Tehniskā specifikācija un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
4.3. Pretendentam ir jānodrošina, ka Tehniskā specifikācija un finanšu piedāvājums Pasūtītājam ir pieejams Excel datnē (formā).
4.4. Visas piedāvātās cenas norāda eiro (EUR) bez pievienotās vērtības nodokļa (PVN).
4.5. Piedāvājumā iekļautajiem dokumentiem un to noformējumam jāatbilst Elektronisko dokumentu likumā, Dokumentu juridiskā spēka likumā un Ministru kabineta 2018.gada 4.septembra noteikumos Nr.558 “Dokumentu izstrādāšanas un noformēšanas kārtība” noteiktajām prasībām.
4.6. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
4.7. Iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
4.8. Piedāvājumu paraksta Pretendentu pārstāvēt tiesīga persona (atbilstoši Latvijas Republikas Uzņēmumu reģistra vai līdzvērtīgas iestādes citā valstī veiktiem reģistrācijas ierakstiem par personu pārstāvības tiesībām) vai pilnvarota persona. Ja piedāvājumu paraksta pilnvarota persona, piedāvājuma dokumentiem jāpievieno Pretendentu pārstāvēt tiesīgas personas izdota pilnvara (skenēts dokumenta oriģināls PDF formātā).
4.9. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietoti EIS e-konkursu apakšsistēmas šā Iepirkuma sadaļā) ietvertos nosacījumus.
4.10. Piedāvājumā norāda vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu, izņemot vispār pieejamo informāciju saskaņā ar PIL. Piedāvājuma lapām, kas satur šāda rakstura informāciju jābūt marķētām ar atzīmi “Komercnoslēpums” vai “Konfidenciāli”.
4.11. Eiropas vienotais iepirkuma procedūras dokuments:
4.11.1. atbilstoši PIL 49.pantam, Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkumu procedūra dokumenta veidlapa ir pieejama sekojošā tīmekļvietnē: http://espd.eis.gov.lv/filter?lang=lv;
4.11.2. Aizpildot ESPD dokumenta veidlapu, obligāti jāaizpilda EVIPD III sadaļa “Izslēgšanas iemesli” norādot, vai tas atbilst PIL 42. panta otrās daļas 2. un 3. punktā minētajam izslēgšanas nosacījumam. Savukārt personām, uz kuru spējām Pretendents balstās, obligāti ir arī jāaizpilda EVIPD III sadaļa “Izslēgšanas iemesli”, kā arī jānorāda informācija attiecībā uz tiem atlases kritērijiem, par kuriem Pretendents uz konkrēto personu ir balstījies (aizpildāma EVIPD IV sadaļa “Atlases kritēriji”). Pretendenta piedāvātajiem apakšuzņēmējiem obligāti ir jāaizpilda sadaļa, kas attiecas uz izslēgšanas noteikumiem (EVIPD III sadaļa “Izslēgšanas iemesli”). Pretendentam vai personālsabiedrības biedram, ja pretendents ir personālsabiedrība, EVIPD jānorāda, vai uz to neattiecas Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījums.
4.11.3. ja Pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, Iepirkuma komisija pirms galīgā lēmuma pieņemšanas pieprasīs iesniegt dokumentus, kas apliecina Pretendenta atbilstību pretendentu atlases prasībām.
5. Piedāvājuma iesniegšanas un atvēršanas kārtība
5.1.  Iesniegšanas kārtība:
5.1.1. saskaņā ar PIL 39.panta pirmo daļu, piedāvājumi ir iesniedzami tikai elektroniski, izmantojot EIS e-konkursu apakšsistēmu. Piedāvājumus EIS e-konkursu apakšsistēmā var iesniegt līdz 2023.gada 11. decembrim plkst. 10:00;
5.1.2. ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un nosūtīti atpakaļ iesniedzējam;
5.1.3. Pretendents piedāvājumu sagatavo, lai netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšanu;
5.1.4. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami EIS e-konkursu apakšsistēmā.
5.2. Piedāvājumu atvēršanas kārtība:
5.2.1. [bookmark: _GoBack]Piedāvājumu atvēršana sākas 2023. gada 11. decembrim, plkst. 14:00.
5.2.2. piedāvājumu atvēršana notiek izmantojot EIS e-konkursu apakšsistēmas pieejamos rīkus piedāvājumu elektroniskai saņemšanai.
5.2.3. Piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
6. Prasības pretendentiem un iesniedzamie dokumenti
6.1. Kvalifikācijas prasības un iesniedzamie dokumenti:
	N.p.k.
	 Prasības
	Iesniedzamie dokumenti

	6.1.1. 

	Atbilstība PIL un Nolikumā noteiktajai Pretendenta definīcijai. Pretendenta apliecinājums par piedalīšanos  Iepirkumā, ko paraksta pretendenta   pārstāvis ar pārstāvības tiesībām vai tā pilnvarota persona.
	Pretendenta pieteikums dalībai Iepirkumā (1.pielikums).
Pieteikumu paraksta Pretendenta paraksttiesīgā persona vai vadītāja pilnvarota persona, pievienojot normatīvajos aktos noteiktā kartībā noformētu pilnvaru.

	6.1.2. 
	Ja piedāvājumu iesniedz fizisko un/ vai juridisko personu apvienība jebkurā to kombinācijā, piedāvājumā ir norādīta persona, kura pārstāv personu apvienību Iepirkumā, kā arī katras personas atbildības apjoms.
	Gadījumā, ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šā Iepirkuma realizāciju un piedalīšanos Iepirkuma līguma izpildē un atbildības sadalījumu.
Ja piedāvājumu iesniedz piegādātāju apvienība, Pretendentam, iesniedzot pieteikumu dalībai Iepirkumā (1.pielikums) informācija jāaizpilda par katru piegādātāju apvienības dalībnieku atsevišķi, kā arī papildus jānorāda, kura persona pārstāv personu grupu šajā iepirkuma procedūrā.
Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība pēc savas izvēles normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu, vienojoties par apvienības dalībnieku atbildības sadalījumu. 
Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs vai kopija jāiesniedz Pasūtītājam.

	6.1.3. 
	Ja Pretendents piesaista apakšuzņēmējus, tas savā piedāvājumā norāda visus tos apakšuzņēmējus, kuru sniedzamo Pakalpojumu vērtība ir vismaz 10 000 euro vai lielāka, un katram šādam apakšuzņēmējam izpildei nododamo Iepirkuma līguma daļu.
	Apakšuzņēmēju saraksts ar informāciju par izpildei nododamo Iepirkuma līguma daļu, kā arī katra apakšuzņēmēja apliecinājums par tā gatavību veikt tam izpildei nododamo Iepirkuma līguma daļu.

	6.1.4. 
	Pretendents var balstīties uz citu personu saimnieciskajām un finansiālajām, kā arī citu personu tehniskajām un profesionālajām iespējām, ja tas nepieciešams konkrētā Iepirkuma līguma izpildei, neatkarīgi no savstarpējo attiecību tiesiskā rakstura.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai, tad, ja šīs personas veiks Iepirkumā paredzēto Pakalpojumu, kuru izpildei attiecīgās spējas ir nepieciešamas.
	Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā uz visu Iepirkuma līguma izpildes laiku

	6.1.5. 
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 
Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	6.1.6. 
	Pretendents iepriekšējo 3 (trīs) gadu laikā (2020., 2021.gads un 2022.gads un 2023.gadā līdz piedāvājuma iesniegšanai) ir kvalitatīvi izpildījis vismaz divus līdzvērtīgus (līgumcena, automobiļa tehniskie parametri) automobiļu nomas līgumus, par ko saņemta vismaz viena pozitīva atsauksme.
	Pretendenta pieredzes apraksts par pēdējo 3 (trīs) gadu laikā veiktajiem automobiļu nomu (pilna servisa līzingu) pakalpojumiem atbilstoši Nolikuma 2.pielikuma pievienotajai formai, pievienojot vismaz 1 (vienu) pozitīvu atsauksmi, datētu ne agrāk kā ar 2020.gadu, no pasūtītāja/iem (noformētas uz pakalpojumu saņēmēju veidlapas vai satur informāciju par pakalpojuma saņēmēju), kurā/ās norādīts līguma priekšmets, līgumcena, līguma darbības periods, veikto pakalpojumu apraksts, kvalitāte. Atsauksmes sniedzējam/iem jāsakrīt ar pieredzes aprakstā norādīto/tajiem pasūtītāju/iem.


	6.1.7. 
	Pretendenta rīcībā Rīgas administratīvajā teritorijā ir vismaz viena tehniskās apkopes pakalpojumu sniegšanas vieta, kurā ir iespējams nodrošināt transportlīdzekļa tehnisko apkopi, un kuras darbība atbilst normatīvo aktu prasībām .
	Pretendenta parakstīts apliecinājums, kas satur informāciju, ka Pretendenta rīcībā Rīgas administratīvajā teritorijā ir vismaz viena tehniskā apkopes pakalpojumu sniegšanas vieta, kurā ir iespējams nodrošināt automobiļa tehnisko apkopi, un kuras darbība atbilst normatīvo aktu prasībām un ir saņemtas visas nepieciešamās atļaujas.
Papildus Pretendents pievieno sarakstu ar transportlīdzekļu tehnisko apkopju un remontu uzņēmumiem un to atrašanās vietām, kuri ir tiesīgi apkalpot Pretendenta piedāvāto automobili visā līguma darbības periodā visā Latvijas teritorijā.

	6.1.8. 
	Pretendents ievēro Nolikumā noteiktās Tehniskās specifikācijas un Finanšu piedāvājuma noformēšanas prasības.
	Pretendenta aizpildītas un parakstītas:
1. Tehniskā specifikācija (3.pielikums);
2. Finanšu piedāvājums (4.pielikums).


6.2. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Nolikuma 6.1.5.apakšpunktu, kas ir izpildāms katram piegādātāju apvienības dalībniekam atsevišķi.
7. Pretendentu izslēgšanas nosacījumi un to pārbaudes kārtība
7.1. Pretendentiem tiek piemēroti šādi izslēgšanas nosacījumi:
7.1.1. Komisija izslēdz Pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos.
7.1.2. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42. pantā.
7.1.3. uz Pretendentu nedrīkst attiekties Starptautisko un Latvijas Republikas nacionālo  sankciju likuma 11.1 panta pirmajā un otrajā daļā noteiktie izslēgšanas nosacījumi;
7.1.4. Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteikto izslēgšanas nosacījumu pārbaudi Pasūtītājs veiks http://sankcijas.fid.gov.lv/, https://sankcijas.lursoft.lv/;
7.1.5. Uz Pretendentu (un attiecīgajām personām) neattiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.	
Pārbaude tiks veikta, ievērojot Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā minēto.
7.2. Uzticamības nodrošināšanai iesniegto pierādījumu vērtēšana:
7.2.1. Ja uz Pretendentu ir attiecināmi PIL 42.panta pirmās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, Pretendents to var norādīt piedāvājumā un, ja tiks atzīts par tādu, kuram būtu piešķiramas Iepirkuma līguma slēgšanas tiesības, jāiesniedz skaidrojums un pierādījumi saskaņā ar PIL 43.pantu.
7.2.2. Pasūtītājs izvērtēs un pieņems lēmumu par Pretendenta iesniegtajiem skaidrojumiem un pierādījumiem atbilstoši PIL 43.panta noteiktajai kārtībai.
8. Tehniskā specifikācija un Finanšu piedāvājums
8.1. Tehniskā specifikācija un Finanšu piedāvājums jāsagatavo atbilstoši Nolikuma pielikumā pievienotajām formām (3. un 4.pielikums).
8.2. Pretendents sagatavo un iesniedz Tehnisko specifikāciju/piedāvājumu, kas atbilst Nolikuma 3.pielikumā pievienotajai Tehniskās specifikācijas formai un Nolikumā minētajām prasībām. Nav pieļaujams pārkopēt pasūtītāja norādītās prasības kolonnā “Pretendenta piedāvājums”, kā arī nav pieļaujams kolonnu “Pretendenta piedāvājums” aizpildīt, norādot tikai “atbilst”, “tiek nodrošināts” u.tml. vispārīgas automobiļu neraksturojošas frāzes – piedāvājums Pretendentam jāaizpilda, norādot konkrētās automobiļu raksturojošās tehniskās īpašības, atbilstības pilnu aprakstu.
8.3. Finanšu piedāvājumā norāda cenas euro ar ne vairāk kā 2 (divām) zīmēm aiz komata, ievērojot 4.pielikumā pievienoto Finanšu piedāvājuma veidlapu.
8.4. Finanšu piedāvājumā Pretendentam jāiekļauj visi izdevumi un izmaksas, kas var rasties Pretendentam, lai pilnīgi un pienācīgā kvalitātē sasniegtu Tehniskajā specifikācijā un Finanšu piedāvājumā noteikto Pakalpojumu atbilstoši Pakalpojuma līguma projekta noteikumiem, tajā skaitā:
8.4.1. izmaksas, kas saistītas ar Automobiļu reģistrāciju un regulāras tehniskās apskates veikšanu CSDD visā nomas termiņā;
8.4.2. normatīvajos aktos noteiktie nodokļi un nodevas visā nomas termiņā (tajā skaitā izmaksas par Automobiļu reģistrāciju un ikgadējo tehnisko apskati un citi maksājumi par transportlīdzekļiem);
8.4.3. visu veidu Automobiļu apdrošināšana un apdrošināšanas gadījumu administrēšana, tajā skaitā OCTA un KASKO apdrošināšana visam nomas periodam (apdrošināšanas darbības teritorija Baltijas valstis, apdrošināšanā ietverot arī auto evakuācijas nodrošināšanu);
8.4.4. maksa par Automobiļu lietošanu visā nomas termiņā, visa uzstādītā aprīkojuma lietošanu un tā uzstādīšanas, un uzturēšanas izmaksas visā nomas termiņā;
8.4.5. izmaksas par Automobiļu ražotāja un pārdevēja noteiktajām regulārajām tehniskajām apkopēm, apdrošināšanas gadījumiem, kā arī visiem citiem nepieciešamajiem remontdarbiem, ja tiem par iemeslu nav garantijas vai apdrošināšanas gadījums (remonta izdevumi), kuru cēlonis ir Automobiļu vai to daļu nolietojums un/vai defekti/bojājumi Automobiļu pareizas ekspluatācijas laikā (tai skaitā, bet ne tikai frikcijas detaļu nomaiņa, remonti u.c.), lai nodrošinātu garantijas uzturēšanu un automobiļa pilnīgu gatavību lietošanai, visā nomas termiņā, tajā skaitā rezerves daļu iegādes un ar to nomaiņu saistītās izmaksas;
8.4.6. Ceļu satiksmes noteikumiem atbilstošas vasaras un ziemas riepas. Nepieciešamības gadījumā (bojājumi vai nodilums) Iznomātājs uz sava rēķina veic jaunu riepu iegādi un uzstādīšanu;
8.4.7. izmaksas par attiecīgai sezonai atbilstošu sezonas riepu maiņu un balansēšanu ne mazāk kā divas reizes gadā saskaņā ar Ceļu satiksmes noteikumiem, kā arī nesezonas riepu uzglabāšanu;
8.4.8. Automobiļu Iznomātāja palīdzības uz ceļa nodrošināšanu;
8.4.9. nemainīgi kredītprocenti visā pilna servisa līzinga (nomas) periodā;
8.4.10. Automobiļu piegādes izmaksas uz Pasūtītāja norādīto adresi (Rīgas pilsētas administratīvā teritorija);
8.5. Pirmā iemaksa nav paredzēta.
8.6. Pretendenta piedāvātajām cenām (izmaksām) jābūt nemainīgām visā Pakalpojuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sagatavojot finanšu piedāvājumu.
8.7. Tehniskais un Finanšu piedāvājums ir saistošs Pretendentam Pakalpojuma līguma izpildes laikā (Tehniskā specifikācija un Finanšu piedāvājums tiks pievienots līgumam).
9. Piedāvājuma vērtēšana un atlases kritēriji
9.1. Iepirkumu komisija slēgtā sēdē veic piedāvājumu noformējuma pārbaudi, Pretendentu atlasi atbilstoši kvalifikācijas prasībām, Tehniskās specifikācijas un Finanšu piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais piedāvājums (saimnieciski visizdevīgākā piedāvājuma noteikšanas kārtība atrunāta 9.3.punktā), kas vērtēšanas rezultātā ieguvis visvairāk punktu katrā Iepirkuma daļā.
9.2. Piedāvājuma izvērtēšana notiek secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā:
9.2.1. piedāvājuma noformējuma pārbaude – Iepirkuma komisija pārbaudīs, vai piedāvājums noformēts atbilstoši Nolikuma prasībām, kā arī pārbaudīs, vai piedāvājumā ir iekļauti visi Nolikuma 6.1.punktā noteiktie dokumenti. Ja piedāvājums neatbilst kādai no piedāvājumu noformējuma prasībām, Iepirkuma komisija vērtēs pārkāpuma būtiskumu, un lems par šī piedāvājuma tālāku izskatīšanu vai neizskatīšanu;
9.2.2. piedāvājuma atbilstība Pretendentu kvalifikācijas prasībām – pēc piedāvājumu noformējuma pārbaudes Iepirkuma komisija veiks iesniegto dokumentu pārbaudi, lai pārliecinātos, vai iesniegtie dokumenti apliecina Pretendenta atbilstību Nolikuma 6.1.punktā noteiktajām prasībām. Pretendentu atlases laikā Iepirkuma komisija noskaidros Pretendenta kompetenci un atbilstību paredzamā Iepirkuma līguma izpildes prasībām. Ja piedāvājums neatbildīs kādai no Pretendentu atlases prasībām, Iepirkuma komisija vērtēs neatbilstības būtiskumu, un lems par šī piedāvājuma tālāku izskatīšanu vai izslēgšanu no tālākas izskatīšanas. Gadījumā, ja Iepirkuma komisija konstatēs, ka piedāvājumā ietvertā Pretendenta iesniegtā informācija vai dokuments ir neskaidrs vai nepilnīgs, tā rīkosies atbilstoši PIL 41.panta sestajā un septītajā daļā noteiktajai kārtībai.
9.2.3. Tehniskās specifikācijas vērtēšana:
9.2.3.1. piedāvājumi, kuri atbilst visām Nolikumā noteiktajām noformēšanas un kvalifikācijas prasībām, piedalās Tehniskās specifikācijas vērtēšanā. Vērtējot Tehnisko specifikāciju Iepirkumu komisija:
9.2.3.2. pārbauda vai tā ir noformēta atbilstoši Nolikuma un Tehniskās specifikācijas formas prasībām. Tehniskās specifikācijas formai neatbilstošie piedāvājumi tiek noraidīti;
9.2.3.3. pārbauda vai Tehniskajā specifikācijā ir iekļauti visi Tehniskās specifikācijas formā iekļautie Pasūtītāja norādītie Pakalpojumi un informācija par piedāvāto Automobili, un vai tā atbilst Pasūtītāja noteiktajām prasībām;
9.2.3.4. Iepirkumu komisija bez tālākas izskatīšanas noraidīs tos Pretendentu piedāvājumus, kurus tā, vadoties pēc Tehniskajā specifikācijā noteiktajām prasībām, būs atzinusi par neatbilstošiem.
9.2.4. Finanšu piedāvājuma vērtēšana: Pēc Pretendentu iesniegto Tehnisko specifikāciju pārbaudes Iepirkumu komisija veic iepriekšējos vērtēšanas posmus izturējušo Pretendentu Finanšu piedāvājuma pārbaudi:
9.2.4.1. pārbauda vai Finanšu piedāvājumā nav aritmētisko kļūdu un rīkojas saskaņā ar PIL 41.panta devīto daļu;
9.2.4.2. izvērtē, vai Finanšu piedāvājums nav nepamatoti lēts. Ja Iepirkuma komisija konstatē, ka Pretendents, iespējams, ir iesniedzis nepamatoti lētu piedāvājumu, komisija, rīkojas PIL 53.pantā noteiktajā kārtībā;
9.2.4.3. ja Pretendenta Finanšu piedāvājums neatbilst Nolikuma prasībām, Iepirkuma komisija noraida Pretendenta piedāvājumu.
9.3. Iepirkuma komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu atbilstoši šādai kārtībai:

	Nr. p. k.
	Kritērijs
	Maksimālais punktu skaits

	
9.3.1.
	Cena (C)
Maksimālais punktu skaits (50) tiek piešķirts Pretendentam, kurš piedāvājis zemāko automobiļa nomas (pilna servisa līzings) kopējo līgumcenu uz 60 mēnešiem. Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:
C = C zemākā/ C vērtējamā x 50, kur:
C– Pretendenta iegūtais punktu skaits ar precizitāti līdz 2 (diviem) cipariem aiz komata;
C zemākā – zemākā piedāvātā automobiļa nomas (pilna servisa līzings) kopējā līgumcena uz 60 mēnešiem, kuru piedāvā kāds no iepirkuma Pretendentiem;
C vērtējamā – vērtējamā Pretendenta piedāvātā automobiļa nomas (pilna servisa līzings) kopējā līgumcena uz 60 mēnešiem;
50 – maksimālais punktu skaits šajā kritērijā.

	
50

	9.3.2.
	Vidējais degvielas patēriņš (V) - ne vairāk kā 9,5 l/100km
Maksimālais punktu skaits (25) tiek piešķirts Pretendentam, kurš piedāvājis zemāko vidējās degvielas patēriņu uz 100km.
Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:
V = V zemākā/ V vērtējamā x 25, kur
V– Pretendenta iegūtais punktu skaits ar precizitāti līdz 2 (diviem) cipariem aiz komata;
V zemākā – zemākais Pretendenta piedāvātais degvielas patēriņš l/100km, kuru piedāvā kāds no iepirkuma Pretendentiem;
V vērtējamā – vērtējamais pretendenta piedāvātais degvielas patēriņš l/100km;
25 – maksimālais punktu skaits šajā kritērijā.

	25

	9.3.3.
	CO2 emisija kombinētajā ciklā (E) – ne vairāk kā 250g/km
Maksimālais punktu skaits (15) tiek piešķirts Pretendentam, kurš piedāvājis zemāko CO2 emisiju kombinētajā ciklā.
Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:
E = E zemākā/ E vērtējamā x 15, kur:
E – Pretendenta iegūtais punktu skaits ar precizitāti līdz 2 (diviem) cipariem aiz komata;
E zemākā – zemākā Pretendenta piedāvātā CO2 emisija kombinētajā ciklā, kuru piedāvā kāds no iepirkuma Pretendentiem;
E vērtējamā – vērtējamā pretendenta piedāvātā CO2 emisija kombinētajā ciklā;
15 – maksimālais punktu skaits šajā kritērijā.
	15

	
9.3.4.

	A – Automobiļa piegādes termiņš 
Maksimālo punktu skaitu (10) iegūst Pretendents, kurš piedāvās īsāko piegādes termiņu.
Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:
A = A īsākais/A vērtējamā x 10, kur: 
A – Pretendenta iegūtais punktu skaits ar precizitāti līdz 2 (diviem) cipariem aiz komata;
A īsākais – īsākais piegādes termiņš dienās, kuru piedāvā kāds no iepirkuma Pretendentiem;
A vērtējamā –  vērtējamā pretendenta vērtējamais piegādes termiņš dienās; 
10 – maksimālais punktu skaits šajā kritērijā.
	
10

	Kopā (C+V):
	100


9.4. Atbilstoši PIL 26.panta otrajai daļai  katrs Iepirkuma komisijas loceklis piedāvājumu vērtē individuāli pēc visiem iepirkuma procedūras dokumentos norādītajiem vērtēšanas kritērijiem. Par saimnieciski visizdevīgāko piedāvājumu atzīst to piedāvājumu, kurš pēc individuālo vērtējumu apkopošanas ieguvis visaugstāko novērtējumu.
10. Lēmuma pieņemšana
10.1. Iepirkuma komisija lēmumu par Iepirkuma rezultātiem vai Iepirkuma izbeigšanu, neizvēloties nevienu piedāvājumu, pieņem slēgtā sēdē, balsojot, ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
10.2. [bookmark: _Hlk126570780]Kopvērtējums katram piedāvājumam tiek iegūts, saskaitot katrā vērtēšanas kritērijā aprēķinātos punktus. Komisija par saimnieciski visizdevīgāko piedāvājumu atzīst to piedāvājumu, kas būs ieguvis vislielāko kopējo punktu skaitu.
10.3. Par uzvarētāju tiek noteikts un Līguma slēgšanas tiesības tiek piešķirtas Pretendentam, kurš ir iesniedzis Nolikuma prasībām un Tehniskai specifikācijai un Finanšu piedāvājumam atbilstošu piedāvājumu un ieguvis vislielāko kopējo punktu skaitu, un uz kuru neattiecas izslēgšanas nosacījumi.
10.4. Gadījumā, ja divi vai vairāki Pretendenti būs ieguvuši vienādu punktu skaitu, uzvarētāju noteiks izšķirošais kritērijs - vidējais degvielas patēriņš, tas ir, piedāvājums, kurš būs piedāvājis automobili ar zemāko vidējo degvielas patēriņu. Ja arī tad divi vai vairāki piedāvājumi būs līdzvērtīgi, Iepirkuma komisija organizē atklātu izlozi.
10.5. Pirms lēmumu par Iepirkuma līguma slēgšanas tiesību piešķiršanu pieņemšanas, Iepirkumu komisija veic PIL 42.panta izslēgšanas nosacījumu pārbaudi, kā arī Iepirkumu komisija veiks uzticamības nodrošināšanai iesniegto pierādījumu vērtēšanu PIL 43.panta kārtībā. Iepirkumu komisija pārbaudīs un vērtēs vai uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
10.6. Pēc lēmuma pieņemšanas Iepirkuma komisija saskaņā ar PIL prasībām un kārtību:
10.6.1. par pieņemto lēmumu paziņo visiem Pretendentiem trīs darba dienu laikā pēc lēmuma pieņemšanas;
10.6.2. publicē Iepirkuma komisijas pieņemto lēmumu un līgumu Iepirkumu uzraudzības biroja Publikāciju vadības sistēmā un EIS, PIL noteiktajā kārtībā.
10.7. Ne agrāk kā pēc PIL noteiktā nogaidīšanas termiņa beigām ar Iepirkuma rezultātā līguma slēgšanas tiesības ieguvušo Pretendentu Pasūtītājs slēgs Iepirkumu līgumu saskaņā ar Iepirkumā iesniegto Pretendenta piedāvājumu un Nolikumam pievienoto Iepirkuma līguma projektu (5.pielikums), kas ir Nolikuma neatņemama sastāvdaļa.
11. Iepirkuma līgums
11.1. Ar Iepirkuma rezultātā līguma slēgšanas tiesības ieguvušo Pretendentu Pasūtītājs slēgs Iepirkumu līgumu par katru automobili atsevišķi saskaņā ar Iepirkumā iesniegto Pretendenta piedāvājumu un Nolikumam pievienoto Iepirkuma līguma projektu (5. pielikums), kas ir Nolikuma neatņemama sastāvdaļa.
11.2. Iepirkuma līgums tiek slēgts uz 60 mēnešiem, Iepirkuma līguma izpildes termiņš stājas spēkā ar Automobiļu piegādes brīdi. 
11.3. Iepirkumā iesniegtā Pretendenta Tehniskā specifikācija un Finanšu piedāvājums uzskatāms par neatņemamu Iepirkuma līguma sastāvdaļu, kas ir spēkā visā līguma darbības laikā.
11.4. Pasūtītājam ir tiesības vienpusēji atkāpties no Iepirkuma līguma PIL noteiktā kārtībā.
11.5. Ja Pretendents, kuram piešķirtas līguma slēgšanas tiesības, 5 (piecu) darba dienu laikā, pēc uzaicinājuma noslēgt Iepirkuma līgumu nosūtīšanas, nenoslēdz Iepirkuma līgumu ar Pasūtītāju, Iepirkuma komisija ir tiesīga izvēlēties nākamo Pretendentu, kurš iesniedzis nākamo saimnieciskajam izdevīgumam atbilstošu piedāvājumu.
11.6. Grozījumus Iepirkuma līgumā, kas noslēgts šī Iepirkuma rezultātā, veic ievērojot Iepirkuma līguma projekta un PIL 61.panta noteikumus.
12. Iepirkuma komisijas tiesības un pienākumi
12.1. Iepirkuma komisijas tiesības:
12.1.1. pieprasīt un saņemt rakstveida informāciju par Pretendenta piedāvājumu; 
12.1.2. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams Pretendentu vērtēšanai un  atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija izskaidro sniegto  informāciju;
12.1.3. labot aritmētiskās kļūdas Pretendenta iesniegtajā finanšu piedāvājumā, informējot par to Pretendentu;
12.1.4. pieaicināt  ekspertus Pretendentu piedāvājumu atbilstības pārbaudē un vērtēšanā;
12.1.5. pārtraukt Iepirkumu, publicējot attiecīgu lēmumu EIS e-konkursu apakšsistēmā un attiecīgu paziņojumu Iepirkumu uzraudzības biroja mājaslapā, kā arī paziņojot to Pretendentiem, ja ir saņemti piedāvājumi;
12.1.6. noraidīt iesniegto piedāvājumu, ja tas neatbilst Nolikumā noteiktajām prasībām;
12.1.7. citas tiesības un pienākumi saskaņā ar PIL un uz tā pamata izdotajiem Ministru kabineta noteikumiem, šo Nolikumu un citiem normatīvajiem tiesību aktiem.
12.2. Iepirkuma komisijas pienākumi:
12.2.1. nodrošināt Iepirkuma norisi un dokumentēšanu;
12.2.2. atbilstoši Nolikumā noteiktajam vērtēšanas kritērijam vērtēt noteiktajā laikā saņemtos Pretendentu piedāvājumus, veicot visas darbības, kuras nepieciešamas lēmuma pieņemšanai par Iepirkuma līguma slēgšanas tiesību piešķiršanu, atbilstoši Nolikuma noteikumiem un PIL;
12.2.3. Nolikumā noteiktajā termiņā pirms piedāvājumu iesniegšanas sniegt atbildes uz visiem Iepirkumā saņemtajiem jautājumiem;
12.2.4. izsniegt vispārpieejamo informāciju saskaņā ar PIL un citiem spēkā esošiem normatīvajiem aktiem;
12.2.5. Iepirkuma komisija un Pasūtītājs nodrošina PIL paredzēto informācijas neizpaušanu, tai skaitā arī tās informācijas neizpaušanu, ko Pretendents piedāvājumā ir norādījis kā komercnoslēpumu vai konfidenciālu informāciju;
12.2.6. veikt citas darbības saskaņā ar PIL, uz tā pamata izdotajiem Ministru kabineta noteikumiem, šo Nolikumu un citām spēkā esošām tiesību normām.
13. Pretendenta tiesības un pienākumi
13.1. Pretendenta tiesības:
13.1.1. līdz piedāvājumu iesniegšanas termiņa beigām atsaukt iesniegto piedāvājumu, PIL noteiktajā kārtībā;
13.1.2. līdz piedāvājumu iesniegšanas termiņa beigām grozīt vai mainīt iesniegto piedāvājumu, saskaņā ar Nolikumā noteiktajām prasībām;
13.1.3. pieprasīt un saņemt piedāvājuma sagatavošanai nepieciešamo informāciju;
13.1.4. tiešsaistes režīmā EIS e-konkursu apakšsistēmā piedalīties piedāvājumu atvēršanas sanāksmē;
13.1.5. atbilstoši PIL 14.pantam noteikt piedāvājumā iekļautajai informācijai (izņemot finanšu piedāvājumu) konfidencialitāti vai komercnoslēpuma statusu;
13.1.6. citas tiesības un pienākumi saskaņā ar PIL un uz tā pamata izdotajiem Ministru kabineta noteikumiem, šo Nolikumu un citiem normatīvajiem tiesību aktiem.
13.2. Pretendenta pienākumi:
13.2.1. sagatavot piedāvājumu atbilstoši Nolikuma un normatīvo aktu prasībām;
13.2.2. sekot līdzi turpmākajām izmaiņām šī Iepirkuma Nolikumā, kā arī Iepirkuma komisijas sniegtajām atbildēm uz ieinteresēto Pretendentu jautājumiem, kas tiks publicētas EIS e–konkursu apakšsistēmā;
13.2.3. sniegt patiesu informāciju par savu atbilstību nosacījumiem dalībai Iepirkumā, par savu kvalifikāciju un piedāvājumu;
13.2.4. sniegt atbildes uz Iepirkumu komisijas pieprasījumiem par papildu informāciju, kas nepieciešama piedāvājumu atbilstības pārbaudei.
14. Pielikumi
14.1. 1.pielikums – Pieteikums dalībai Iepirkumā;
14.2. 2.pielikums – Pretendenta pieredzes apraksts;
14.3. 3.pielikums – Tehniskā specifikācija;
14.4. 4.pielikums – Finanšu piedāvājuma forma;
14.5. 5.pielikums - Iepirkuma līguma projekts;

15

